KOMMISSIONENS FORORDNING (EF) Nr. 2945/95 af 20. december 1995 om ændring af forordning (EØF) nr. 2807/83 om nærmere bestemmelser for registrering af oplysninger om medlemsstaternes fangster

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved Rådets forordning (EF) nr. 2870/95 (2), særlig artikel 19e, stk. 5, og

ud fra følgende betragtninger:

I overensstemmelse med artikel 19e, stk. 5 i forordning (EØF) nr. 2847/93, skal gennemførelsesbestemmelserne vedrørende registreringen af fiskeriindsatsen i logbogen fastsættes med henblik på at iværksætte den ordning for forvaltning af fiskeriindsatsen, der er omhandlet i Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeressourcer i Fællesskabet (3);

når et autoriseret fiskerfartøj gennemsejler et fiskeri uden at udføre fiskeriaktiviteter, skal denne information registreres i logbogen;

indtil indførelsen af en ny logbog som en overgangsforanstaltning bør der derfor ske en supplering af bestemmelserne vedrørende registrering af de pågældende data i den eksisterende logbog, som er rettet til førerne af fartøjerne, der er forpligtede til at registrere fiskeriindsatsen i forbindelse med fiskeri, som udøves fra den 1. januar 1996;

når radiomeddelelser til de kompetente myndigheder vedrørende fartøjernes bevægelser fremsendes via radio, skal dette ske via en radiostation, der er opført på listen over radiostationer, som er godkendt af Kommissionen;

der bør udarbejdes en liste over de myndigheder, der er ansvarlige for kontrollen, med henblik på at lette fremsendelsen af telex-, telefax-, telefon- eller radiomeddelelser. Denne liste skal indeholde myndighedernes telex-, telefon- og telefaxnumre;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

I Kommissionens forordning (EØF) nr. 2807/93 (4) foretages følgende ændringer:

1) Som artikel 1a indsættes:

»Artikel 1a

1. Førere af EF-fartøjer autoriseret til at udøve fiskeri i de områder, der er defineret i artikel 1 i Rådets forordning (EF) nr. 685/95 (*), herefter omtalt som fiskeriindsatsområder, registrerer de informationer, der er omhandlet i artikel 19e i Rådets forordning (EØF) nr. 2847/93 (**) i logbogen efter modellen i bilag I.

2. Når førere af EF-fartøjer gennemsejler et fiskeriindsatsområde, hvor de er autoriseret til at fiske, uden at udføre fiskeriaktiviteter, registrerer de dato og tidspunkt for indsejling og udsejling i det pågældende fiskeriindsatsområde i deres logbog.

3. Registreringen skal foretages jf. forklaringen i bilag IVa.

(*) EFT nr. L 71 af 31. 3. 1995, s. 5.

(**) EFT nr. L 261 af 20. 10. 1993, s. 1.«.

2) Som artikel 3a indsættes:

»Artikel 3a

Nå føreren af et fiskerfartøj i overensstemmelse med artikel 19c i forordning (EØF) nr. 2847/93 fremsender meddelelsen vedrørende fiskeriindsatsen pr. radio, skal fremsendelsen ske via en radiostation, der er anført i bilag VIIIa.

Navn adresse, telex-, telefon- og telefaxnumre på de kompetente myndigheder, der er omhandlet i artikel 19c, stk. 1, andet led, er anført i bilag VIIIb.«

3) Bilag I til nærværende forordning indsættes som bilag IVa.

4) Bilag II til nærværende forordning indsættes som bilag VIa.

5) Bilag III til nærværende forordning indsættes som bilag VIIIa.

6) Bilag IV til nærværende forordning indsættes som bilag VIIIb.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 71 af 31. 3. 1995, s. 5.

(4) EFT nr. L 276 af 10. 10. 1983, s. 1.

BILAG I

»BILAG IVa

SUPPLERENDE REGLER/VEJLEDNING, DER SKAL FØLGES AF FARTØJSFØRERE, SOM HAR PLIGT TIL AT REGISTRERE FISKERIINDSATSEN I LOGBOGEN I OVERENSSTEMMELSE MED MODELLEN I BILAG I

1. INDLEDENDE BEMÆRKNING

Reglerne/vejledningen i dette bilag føjer sig til reglerne/vejledningen i bilag IV og gælder for alle fartøjsførere, som ifølge EF-bestemmelserne skal registrere deres fiskeriindsats.

2. REGLER/VEJLEDNING VEDRØRENDE REGISTRERINGEN I LOGBOGEN

2.1. Generel regel

a) Alle de oplysninger, der kræves i dette bilag, skal registreres i logbogen.

b) Registreringen af tidspunktet sker i universel tid (GMT).

c) Fiskeriindsatsområdet registreres med betegnelserne i bilag VIa.

d) Målarterne registreres med betegnelserne i bilag VIa.

2.2. Oplysninger vedrørende fiskeriindsatsen

a) Gennemsejling af et fiskeriindsatsområde

En ny linje udfyldes, når et autoriseret fartøj sejler ind i et fiskeriindsatsområde uden at udføre fiskeri i det pågældende område. De følgende oplysninger udfyldes på linjen:

»dato, fiskeriindsatsområde, dato og tidspunkt for indsejling og udsejling, ordet »gennemsejling«.«

b) Indsejling i et fiskeriindsatsområde

Når fartøjet sejler ind i et fiskeriindsatsområde, hvor det forventes, at der skal udøves fiskeri, udfyldes en supplerende linje for den samme dag til havs. Følgende informationer anføres på denne linje:

»dato, angivelsen »indsejling«, det pågældende fiskeriindsatsområde, tidspunktet for indsejlingen samt målarten«

c) Udsejling fra et fiskeriindsatsområde

Når fartøjet sejler ud af et fiskeriindsatsområde, hvor det har udøvet fiskeri, og sejler ind i et andet fiskeriindsatsområde, hvor det sandsynligvis vil foretage yderligere fiskeri, udfyldes en supplerende linje for den samme dag til havs. Følgende informationer anføres på denne linje:

»dato, angivelsen »indsejling«, det nye fiskeriindsatsområde, tidspunktet for udsejlingen/indsejlingen samt målarten«

Når fartøjet sejler ud af et fiskeriindsatsområde, hvor det har udført fiskeriaktiviteter og vil ikke udføre yderligere fiskeriaktiviteter i et fiskeriindsatsområde, udfyldes en supplerende linje for den samme dag til havs. Følgende informationer anføres på denne linje:

»dato, angivelsen »udsejling«, fiskeriindsatsområdet, tidspunktet for udsejling samt målarten«

d) Fiskeri i flere områder (1)

Når fartøjet udøver fiskeriaktiviteter i flere områder, udfyldes en supplerende linje for den pågældende dag til havs. Følgende informationer anføres på denne linje:

»dato, angivelsen »flere områder«, tidspunktet for den første indsejling og det pågældende fiskeriindsatsområde, tidspunktet for den sidste udsejling og det pågældende fiskeriindsatsområde samt målarten«

(1) Fartøjer, der forbliver i en afstand på højst 5 sømil fra grænsen mellem to fiskeriindsatsområde, skal i en periode på 24 timer registrere den første indsejling og den sidste udsejling.

2.3. Oplysninger vedrørende meddelelse af fartøjets bevægelser

Når et fartøj, der driver fiskeri efter demersale arter, skal give de kompetente myndigheder meddelelse om sine bevægelser, skal informationerne i punkt 2.2. litra b), c) og d), suppleres med følgende informationer:

- dato og tidspunkt for meddelelsen

- fartøjets geografiske position

- det anvendte kommunikationsmiddel og i givet fald den anvendte radiostation

- hvem meddelelsen er rettet til

2.4. Oplysninger vedrørende fiskeriindsatsen i forbindelse med faststående redskaber

Når et fartøj driver fiskeri ved hjælp af et faststående redskab, skal fartøjets fører udfylde en supplerende linje for den pågældende dag til havs. Følgende informationer anføres på denne linje:

»dato og tidspunktet for udlægningen eller genudlægningen af redskabet samt datoen og tidspunktet for afslutningen af fiskeriet«.«

BILAG II

»BILAG VI a

FISKERIER (1)

>TABELPOSITION>

A: V b (undtagen farvandet omkring Færøerne og Island), VI

B: VI (Irish Box) (1)

C: VII a

D: VII f (Irish Box)

E: Andre VII (Irish Box)

F: VII (undtagen Irish Box)

G: VIII a, VIII b, VIII d

H: IX, X, CECAF 34.1.1, 34.1.2, 34.2.0 (andre farvande ikke includeret)

J: VIII c, VIII e, IX (spanske farvande) (2)

K: CECAF 34.1.1 (spanske farvande)

L: CECAF 34.1.2 (spanske farvande)

M: CECAF 34.2.0 (spanske farvande)

N: IX (portugisiske farvande)

P: X (portugisiske farvande)

Q: CECAF 34.1.1 (portugisiske farvande)

R: CECAF 34.1.2 (portugisiske farvande)

S: CECAF 34.2.0 (portugisiske farvande)

(1) Fiskerierne defineres på grundlag af bestandene eller grupperne af bestande, fiskeriindsatsområde, områderne og redskabet eller redskaberne som angivet i forordning (EF) nr. 685/95 og (EF) nr. 2027/93.«

(1) »Irish Box« omfatter området syd for 56° 30' N, øst for 12° V og nord for 50° 30' N. Fiskeriindsatsen omfatter både indsatsen med slæberedskaber og med faststående redskaber.

(2) Registreringen af indsats for Det Forenede Kongerige underopdelt mellem IX, VIII c, VIII e spansk farvand, og IX, VIII c, VIII e ikke-spansk farvand.

BILAG III

»BILAG VIIIa

RADIOSTATIONER, DER ER GODKENDT AF KOMMISSIONEN

>TABELPOSITION>

BILAG IV

»BILAG VIIIb

NAVN OG ADRESSE PÅ DE MYNDIGHEDER, DER HAR ANSVARET FOR KONTROLLEN AF FARVANDE HENHØRENDE UNDER DEN PÅGÆLDENDE MEDLEMSSTATS OVERHØJHED ELLER JURISDIKTION

>TABELPOSITION>